เข้าหาผู้หญิงที่คุณชอบ ทำให้เธอชอบคุณ ชวนเธอไปเดต
ถามตัวเองว่าทำไมคุณถึงสนใจผู้หญิงคนนี้ เช่น เธออาจจะสัมผัสได้ว่าความสนใจของคุณเป็นเรื่องร่างกายล้วนๆ หรือผิวเผินมากก็เลยหลบเลี่ยงคุณ ถ้าเธอได้รับความสนใจแบบนี้แบบเดียวจากผู้ชาย เธอก็อาจจะเบื่อหรือรู้สึกว่าคนอื่นไม่เห็นคุณค่าของเธอเท่าที่ควร ก่อนเข้าหาเธอให้ถอยกลับมาและตัดสินใจว่า คุณต้องการอะไรจากความสัมพันธ์ จากนั้นให้ถามตัวเองว่าเธอน่าจะเป็นแฟนที่ดีหรือเปล่าจากคุณสมบัติต่อไปนี้ :   ความซื่อสัตย์ : เธอซื่อสัตย์ต่อตัวเองและคนอื่น ไว้ใจได้ และพึ่งพาได้ไหม คุณสองคนสามารถหันหน้าเข้าหากันเพื่อเล่าความคิดและความกลัวของตัวเองได้หรือเปล่า  วุฒิภาวะทางอารมณ์และความภาคภูมิใจในตนเอง : ไม่มีใครสมบูรณ์แบบ แต่การเต็มใจที่จะทบทวนและเรียนรู้จากอดีต (และแสดงให้เห็นถึงสิ่งที่คุณได้เรียนรู้) เป็นคุณลักษณะสำคัญของคนที่มีวุฒิภาวะทางอารมณ์ ผู้หญิงที่ไม่มีวุฒิภาวะทางอารมณ์คือคนที่พึ่งพาคนอื่นทั้งในแง่ของความภาคภูมิใจในตนเองและความเป็นอยู่ที่ดีของตนเอง และปล่อยให้อารมณ์ควบคุมการกระทำ  การให้การสนับสนุนและมุ่งมั่นต่อการเจริญเติบโตส่วนบุคคล : เธอมีความสนใจเป็นของตัวเองและไล่ตามความสนใจนั้นอย่างกระตือรือร้น มีทัศนคติต่อชีวิตโดยรวมเชิงบวก (แม้จะเจอกับสถานการณ์ที่ยากลำบาก) เธอรักษาความสัมพันธ์ที่ดีกับเพื่อนๆ และครอบครัวและให้กำลังใจคนรอบข้างหรือไม่ อย่างไรก็ตามคนที่เอาประโยชน์ส่วนตนมาก่อนประโยชน์ของคนอื่นเสมอ ชอบการแข่งขันมากเกินไป หรือชอบตัดสินคนอื่นมากเกินไปนั้นไม่สามารถเป็นคนรักที่ดีได้ วิธีหนึ่งที่จะช่วยให้ผู้หญิงสังเกตเห็นคุณก็คือ ทำตัวเองให้มีเสน่ห์มากยิ่งขึ้นผ่านรูปลักษณ์และการกระทำ การเปลี่ยนแปลงเล็กๆ น้อยๆ ไม่เพียงแต่ทำให้คุณดึงดูดใจสาวๆ ได้มากขึ้นเท่านั้น แต่ยังเพิ่มความมั่นใจในตัวเองให้กับคุณอีกด้วย สิ่งเล็กๆ น้อยๆ มักทำให้คุณโดดเด่น เช่น การรักษาสุขอนามัยที่ดีและทำดีกับคนอื่น (แม้เธอจะไม่อยู่แถวนั้นก็ตาม)  รักษารูปลักษณ์ภายนอกให้ดูสะอาดสะอ้าน เพราะสิ่งนี้คือสิ่งที่บอกว่าคุณให้เกียรติตัวเองและดูแลตัวเอง คุณต้องใส่เสื้อผ้าสะอาดๆ และไม่ยับยู่ยี่ อาบน้ำทุกวัน หวีผมให้เรียบร้อย และโกนหนวดหรือเล็มให้สั้น  รักษาสุขอนามัยที่ดีของช่องปาก แปรงฟันวันละ 2 ครั้งและเลี่ยงอาหารที่ทำให้ปากเหม็น (เช่น กาแฟหรือกระเทียม) อย่าใส่โคโลญหรือฉีดบอดี้สเปรย์มากเกินไป แต่ให้ใช้อาฟเตอร์เชฟหรือผลิตภัณฑ์ระงับกลิ่นกายทั่วไปก็พอ ผ่อนคลายและมั่นใจ : อย่าให้ความกลัวว่าจะถูกปฏิเสธอยู่เหนือความสามารถในการพูดคุยกับสาวที่คุณปลื้ม แม้ว่าแรกๆ เธอจะดูเหมือนไม่ได้สนใจคุณก็ตาม ผู้หญิงไม่ชอบอยู่หรือพูดคุยกับผู้ชายที่ขาดความมั่นใจ  นอกจากนี้ผู้หญิงยังรู้สึกว่าผู้ชายที่สบายๆ และไม่ค่อยเครียดนั้นมีเสน่ห์กว่าและอยู่ด้วยแล้วสนุกกว่าด้วย ให้เธอรู้ว่าคุณมีตัวตนอยู่ด้วยการเริ่มเข้าไปคุยและสร้างความสัมพันธ์ฉันเพื่อนกับเธอ เอาตัวเองไปอยู่ตรงนั้นเพื่อให้เธอรู้ว่าคุณสนใจเธอ แต่ต้องไม่เซ้าซี้หรือออกตัวแรงเกินไป ถามเกี่ยวกับเรื่องของเธอหรือหัวข้อที่คุณทั้งสองคนสนใจ เช่น : "นี่ เราเพิ่งเริ่มดู (ชื่อรายการทีวี) เธอชอบใครในเรื่องอ่ะ หรือว่าชอบซีซั่นไหนเป็นพิเศษป่ะ" พูดเรื่องทั่วๆ ไปอย่างเรื่องดินฟ้าอากาศ โรงเรียน หรือของที่คุณกำลังกิน ทะลายกำแพงด้วยการขอความช่วยเหลือ เช่น ขอให้เธอช่วยโปรเจ็กต์หรือการบ้าน อย่าคุยเรื่องการเมือง ศาสนา ความสัมพันธ์ในอดีต หรือเหตุการณ์ที่สร้างความบอบช้ำในจิตใจ   ทำให้เธอสนใจคุณด้วยการสบตาและยิ้มให้ตอนคุยกัน อย่าพูดเร็วไปหรือพูดเสียงสูง มันจะทำให้คุณดูประหม่า  ถ้าเดินคู่กัน ให้เดินช้าลงหน่อย เพราะจะทำให้คุณดูเป็นคนสบายๆ และเข้าถึงได้มากขึ้น ซึ่งเป็นคุณสมบัติที่ดีทั้งของคนที่เป็นเพื่อนและเป็นแฟน  อย่าลืมให้เกียรติเธอ เคารพการตัดสินใจที่จะอยู่เป็นโสดของเธอ เดินหน้าต่อไปโดยไม่ตั้งคำถามกับการตัดสินใจของเธอ คุณต้องรู้ว่าคนบางคนก็เข้ากันไม่ได้ คำว่าความรู้สึกสับสนหมายถึง ความแตกต่างระหว่างการที่คนอื่นมองคุณกับการที่คุณมองตัวเองหนึ่งในเหตุผลที่เธออาจจะไม่อยากเป็นแฟนกับคุณก็เพราะว่าคุณส่งสัญญาณสับสน เช่น คุณโม้เรื่องไปเดตกับคนนั้นคนนี้หรือบอกว่าคุณสนใจผู้หญิงคนอื่นตลอดเวลา หรือคุณเบี้ยวนัดเพื่อนเป็นประจำ  พูดถึงตัวเองแต่อย่าโม้ พูดถึงความสำเร็จของตัวเองที่คุณภาคภูมิใจ หรือเป้าหมายที่คุณเคยมีและวิธีที่คุณบรรลุเป้าหมายนั้น เช่น "การบ้านวิชาภาษาอังกฤษหรือข้อสอบเลขก็ยากนะ แต่พอดีตั้งใจอ่านหนังสือคะแนนก็เลยออกมาดี" หรือ "ไปวิ่งฮาล์ฟมาราธอนได้ก็เพราะซ้อมมาหลายเดือน ปีหน้าอาจจะลองไปวิ่งฟูลมาราธอนดู" จริงใจและเปิดเผยความรู้สึกให้มากขึ้น หนึ่งในสัญญาณสับสนที่คุณอาจส่งไปก็คือ คุณอาจดูเป็นคนเย็นชาหรือมองโลกในแง่ร้าย ตั้งเป้าหมายพูดเรื่องดีๆ เกี่ยวกับคนอื่นให้ได้วันละ 1 อย่าง ถ้าเธอไม่อยากมีแฟนจริงๆ หรือมีเรื่องอื่นในชีวิต (ครอบครัว โรงเรียน งาน ปัญหาสุขภาพ และอื่นๆ) ที่ทำให้เธอไม่สามารถมีแฟนได้ ก็อย่ากดดันเธอ สิ่งเดียวที่ดีที่สุดที่คุณเป็นได้ตอนนี้ก็คือ เป็นเพื่อนที่ดีและเป็นคนที่เธอไว้ใจจะเล่าเรื่องส่วนตัวให้ฟัง คุณให้กำลังใจเธอได้ แต่ต้องไม่ฝืนใจเธอ สิ่งนี้สำคัญมากเป็นพิเศษถ้าเธอกำลังเจอปัญหาส่วนตัว เช่น การเสียชีวิตหรือความเจ็บป่วยของคนในครอบครัว  สร้างพื้นที่และเคารพความเป็นส่วนตัวของเธอ อย่าพยายามแก้ปัญหาหรือให้คำแนะนำตลอดเวลา แค่ให้เธอรู้ว่าคุณอยู่ตรงนี้และเต็มใจรับฟังเธอก็พอ เป็นผู้ฟังที่ดี อย่ารีบแสดงความคิดเห็นและระงับความรู้สึกที่อยากจะแก้ไขทุกอย่าง ให้เธอพูดออกมาและตัดสินใจสิ่งต่างๆ ด้วยตัวเอง วางแผนไปเที่ยวเป็นกลุ่มและชวนเธอไปด้วย เสนอตัวไปรับหรือจ่ายให้เธอ การแสดงความมีน้ำใจทั่วไปย่อมส่งผลในระยะยาวตราบใดที่ไม่มีการผูกมัด มิตรภาพคือรากฐานของความสัมพันธ์ที่ดี ขั้นแรกของการเป็นเพื่อนที่ดีก็คือ การสนใจในสิ่งที่เธอและเพื่อนๆ ของเธอพูด อย่าเอาแต่พูดเรื่องตัวเองและความสนใจของตัวเอง ให้ความสนใจเธออย่างเต็มที่ด้วยการไม่แสดงอาการเบื่อหน่ายหรือเหม่อลอย เก็บมือถือไว้และสบตาขณะที่พูด แม้ว่าการเป็นเพื่อนที่ดีอาจให้ผลที่ตรงกันข้ามและทำให้เธอ “คิดกับคุณแค่เพื่อน” แต่มันมักจะแสดงให้เธอเห็นว่าคุณมีจิตใจดี ห่วงใย และมั่นคง การแกล้งกันเบาๆ ถ้าทำด้วยความรักใคร่ก็เป็นวิธีที่แสดงให้เห็นว่าคุณสนใจเธอได้อย่างแนบเนียน เช่น แต่งเรื่องตลกๆ เกี่ยวกับการไปเที่ยวต่างประเทศขึ้นมาหรือแกล้งหลอกว่าบ้านคุณมีผี แซวเล่นๆ เกี่ยวกับรสนิยมในดนตรีหรืออาหารแปลกๆ ที่เธอชอบกิน จากนั้นปิดท้ายด้วยการพูดชมเธอ  การแกล้งแบบอื่นๆ ก็เช่น จั๊กจี้เบาๆ เอามือคุณไปปิดตาเธอแล้วพูดว่า “ทายสินี่ใคร” ผลักหรือถองที่หลังหรือแขนเบาๆ ทำให้เธอรู้ว่าคุณแกล้งด้วยการทำเสียงเว่อๆ ทำหน้าทำตา หรือยิ้ม เวลาที่จีบ คุณต้องเริ่มจีบแบบเนียนๆ ก่อน เช่น สบตา ยิ้ม แล้วหันหน้าหนีอย่างรวดเร็ว นอกจากนี้คุณก็อาจจะชมเธอหรือทำตัวเป็นสุภาพบุรุษสมัยก่อนอย่างการเปิดประตูค้างไว้ เสนอตัวเลี้ยงกาแฟ หรือถือหนังสือให้ ถ้าคุณสองคนรู้จักกันและสนิทใจกันมากพอ ลองเอาปลายผมของเธอแหย่หน้าเธอ กอด หรือนั่งข้างเธอ ถ้าเธอสนใจคุณ เธอก็จะเริ่มทอดสะพานกลับ วิธีหนึ่งที่จะทำให้ผู้หญิงไม่ชอบคุณแน่ๆ ก็คือการเรียกร้องความเอาใจใส่มากเกินไป ทำตัวติดกันเกินไป หรืออยากได้เธอมาเป็นแฟนมากๆ ถ้าความสัมพันธ์เริ่มจืดจาง ลองให้พื้นที่เธอดู เริ่มคุยกับผู้หญิงคนอื่นและเล่นตัวบ้าง การสร้างความท้าทายจะทำให้คุณเป็นที่ปรารถนามากยิ่งขึ้น  ระงับความรู้สึกบางอย่างไว้ตอนเริ่มต้นความสัมพันธ์ การรักษาความลึกลับและความไม่แน่นอนช่วยทำให้ความสัมพันธ์น่าสนใจอยู่เสมอ และอาจจุดประกายความรักแบบหนุ่มสาวขึ้นมาด้วยก็ได้ เช่น อย่าบอกเธอว่าคุณชอบเธอมากแค่ไหนและพูดถึง "อนาคต" ของคุณสองคนตั้งแต่ครั้งแรกที่ไปเที่ยวด้วยกัน ให้พื้นที่เธอบ้าง ถึงคุณอาจจะไม่ถึงขั้นเบี้ยวนัดทั้งที่วางแผนไว้แล้ว แต่ก็อย่าส่งข้อความหรือโทรศัพท์หาเธอทุกวัน การที่คุณหายไปอาจทำให้เธอรู้ว่า จริงๆ แล้วเธอห่วงใยคุณมากแค่ไหน ถ้าคุณชอบเธอและเธอก็ชอบคุณแต่กลัวหรือกังวลเรื่องการผูกมัด คุณก็สามารถตัดสินใจที่จะรักษาความสัมพันธ์แบบที่ไม่ต้องรู้ว่าเราคบกันแบบไหนก็ได้  ความสัมพันธ์แบบนี้ไม่ได้จำกัดอยู่แค่ความสัมพันธ์แบบหนุ่มสาวเท่านั้น ถึงคุณสองคนจะเจอกันเกือบเป็นประจำ คุณก็ยังมีสิทธิ์ที่จะจีบหรือไปไหนมาไหนกับคนอื่น โดยเฉพาะอย่างยิ่งถ้าคุณอายุ 18–24 ปี การมีความสัมพันธ์แบบเปิดที่ไม่ระบุว่าคุณเป็นอะไรกันช่วยให้คุณเติบโตทางอารมณ์ และสบายใจที่จะมีปฏิสัมพันธ์กับเพศตรงข้ามมากยิ่งขึ้น ในความสัมพันธ์แบบไม่ระบุว่าเราเป็นอะไรกัน คุณต้องตั้งกฎเกณฑ์พื้นฐานเพื่อลดความเสี่ยงที่ฝ่ายใดฝ่ายหนึ่งจะเจ็บปวด :  ไปไหนมาไหนในที่สาธารณะได้ไหม คนอื่นรู้ได้ไหม หรือควรเก็บเรื่องความสัมพันธ์ไว้เป็นความลับ จะเกิดอะไรขึ้นถ้าฝ่ายหนึ่งเกิดไปชอบคนอื่นขึ้นมา ถ้าเหตุการณ์นี้เกิดขึ้นคุณจะเล่าให้กันฟังไหม คุณอยากเจอกันบ่อยแค่ไหน โทรศัพท์หรือส่งข้อความถึงกันตอนไหนได้บ้าง อย่าถามคำถามที่แสดงความเหนือกว่าหรือกล่าวโทษ เช่น เธอคุยอยู่กี่คน เมื่อคืนเธอไปไหนมา ทำไมเธอไม่โทรกลับ ขอแอด Facebook ได้ไหม ถ้าคุณไม่สามารถยอมรับข้อตกลงเหล่านี้ได้ คุณก็ควรเลี่ยงความสัมพันธ์แบบที่ไม่รู้ว่าเราคบกันแบบไหน บอกความรู้สึกของคุณให้เธอฟังและให้เธอรู้ว่าคุณสนใจเธอ แต่คุณก็ควรเป็นเพื่อนเหมือนเดิมถ้าเธอรู้สึกว่าเธอไม่สามารถผูกมัดตัวเองกับความสัมพันธ์ที่จริงจังไปกว่านี้ได้ ถ้าคุณเป็นเพื่อนกันอยู่แล้วและอยากพัฒนาความสัมพันธ์ไปอีกระดับหนึ่ง ก็ข้ามขั้นตอนนี้ไปได้เลย แต่ถ้าคุณเพิ่งเจอกันหรือเป็นแค่คนรู้จักธรรมดา ให้ใช้เวลาด้วยกันกับกลุ่มเพื่อนหรือชวนเธอไปเดตแบบอ้อมๆ ซึ่งคุณอาจจะต้องหาจังหวะเกริ่นดีๆ หรือมีคำพูดเริ่มบทสนทนาดีๆ ไว้ด้วย เริ่มจากท่าทางก่อนเกริ่น เมื่อไหร่ก็ตามที่เจอเธอ ให้สบตา ยิ้มให้ แล้วทักทายว่า “หวัดดี” ต่อไปให้เริ่มคุยเรื่องทั่วไป ชมเธอเรื่องความสำเร็จของเธอ หรือถามเกี่ยวกับความสนใจ (ดนตรี หนัง หนังสือ งานอดิเรก เป็นต้น) ใช้การสนทนาทั่วไปเป็นจุดเริ่มต้นของการพัฒนาความสัมพันธ์ที่ใกล้ชิดกันมากขึ้นจากความสนใจร่วมกันและ/หรือเป้าหมายร่วมกัน  อดทน ผู้หญิงบางคนอาจเปิดเผยเรื่องของตัวเองมากกว่าและพูดเก่งตามธรรมชาติ ในขณะที่บางคนก็อาจจะขี้อายกว่าและลังเลในช่วงแรกๆ อย่าใช้มุกจีบเสี่ยวๆ เด็ดขาด เพราะนอกจากจะทำให้ไม่ประทับใจแล้ว ยังอาจทำให้เธอไม่พอใจด้วย คุณอาจจะเดินเข้าไปหาเธอแล้วชวนเธอไปเดตตรงๆ หรือจะใช้วิธีอ้อมๆ อย่างถามว่าสุดสัปดาห์นี้เธอจะทำอะไรและเธอมีแผนจะทำอะไรหรือยัง  คุณจะเลือกวิธีไหนก็สุดแท้แต่สถานการณ์และบุคลิก อีกวิธีการชวนไปเดตแบบอ้อมๆ ก็คือ ถามว่าเธอเคยไปกินร้านนี้หรือยังและคุณก็อยากรู้ว่า เธออยากไปลองกินด้วยกันหรือเปล่า หรืออาจจะพูดเปิดโอกาสทำนองว่า “สุดสัปดาห์นี้เราก็ว่างทั้งคู่นะ แล้วอากาศก็ดีด้วย ถ้างั้นเราไปหาอะไรทำกันไหม” แต่จำไว้ด้วยว่า ณ จุดนี้คุณแค่ชวนเธอไปเดต (ไปดูหนัง ไปคอนเสิร์ต ไปกินมื้อเย็น และอื่นๆ) แต่ไม่ได้ขอเธอเป็นแฟน  แสดงออกให้ชัดเจนว่าคุณแค่อยากไปเที่ยวด้วยกันเฉยๆ อย่าพูดเรื่องการคบกันหรือขอเธอเป็นแฟน อย่าต้อนเธอเข้ามุมหรือทำให้เธอรู้สึกเหมือนติดกับ (ทางกายภาพ) ตอนที่ชวนเธอไปเดต เธออาจจะปฏิเสธเพราะเธอรู้สึกอึดอัดและถูกคุกคาม  ถ้าเธอดูลังเลที่จะไปเดตกับคุณ ให้ชวนเธอไปทำกิจกรรมกับกลุ่มเพื่อน จัดงานปิกนิกหรือไปกินข้าวเย็นแล้วไปดูหนังกับเพื่อนอีก 2 – 3 คน ในเดตแรก (หรือครั้งแรกที่คุณไปไหนมาไหนด้วยกัน) เป้าหมายของคุณคือทำให้เธอมีช่วงเวลาดีๆ คุณต้องแสดงความรู้สึกอย่างชัดเจนแต่ไม่มากเกินไป และอย่าพยายามทำอะไรเว่อวัง หรูหรา หรือโรแมนติกมากนัก ไปเดตเป็นกลุ่มหรือทำอะไรด้วยกันในที่สาธารณะดีกว่าชวนให้เธอมาใช้เวลากับคุณสองต่อสอง เป็นตัวตั้งตัวตีในการตัดสินใจว่าจะทำอะไรและจะไปเดตที่ไหน ทำการบ้านไปก่อน ถามว่าเธอชอบกินอะไรเป็นพิเศษหรือเปล่า จองที่ก่อนถ้าจำเป็น และอย่าไปที่หรูๆ แพงๆ  ตอนไปถามอย่าลืมทำตัวให้ดูดีด้วย สระผม หวีผม แปรงฟัน อย่าใส่โคโลญเยอะเกินไป และใส่เสื้อผ้าสะอาดๆ ไม่ยับยู่ยี่ อย่าดื่มเครื่องดื่มแอลกอฮอล์มากเกินไป คิดถึงคนอื่น และมีมารยาทที่ดี ซึ่งทั้งหมดนี้รวมถึงการไม่เอาแต่พูดอยู่คนเดียว ปิดโทรศัพท์และสนใจเธออย่างเต็มที่ และมีน้ำใจกับคนอื่นด้วย  อย่าคุยเรื่องที่ทำให้เกิดการถกเถียง เช่น การเมือง ความสัมพันธ์ครั้งเก่า บ่นเรื่องงานหรือเซ็กส์ แต่ให้คุยกันเรื่องดีๆ อย่างข่าว (และความคิดเห็นของเธอที่มีต่อเหตุการณ์ปัจจุบัน) ครอบครัว เที่ยว (ทั้งที่ๆ คุณเคยไปมาแล้วหรืออยากจะไปในอนาคต) หรือความคิดของคุณที่มีต่อความรักและองค์ประกอบของความสัมพันธ์ที่ดี
ทบทวนว่าทำไมคุณถึงอยากให้ผู้หญิงคนนี้ชอบคุณ. ดึงดูดใจสาวๆ ให้มากขึ้น. คุยกับผู้หญิงที่คุณชอบ แม้ว่าเธอจะดูเหมือนไม่สนใจก็ตาม. อย่าส่งสัญญาณแสดงความรู้สึกแบบสับสน. เป็นเพื่อนที่ดี. เป็นเพื่อนที่ดีกับเธอและเพื่อนๆ ของเธอ. ปล่อยมุกและแกล้งล้อกันไปมา. พยายามจีบเธอ. เล่นตัว. ไม่ต้องรู้ว่าเราคบกันแบบไหน. รู้จักเธอให้มากขึ้นในสถานการณ์ที่ไม่เป็นทางการ. ชวนเธอไปเดต. สร้างความประทับใจในเดตแรก.
https://www.wikihow.com/Get-a-Girl-to-Like-You-when-She-Has-No-Interest-in-Relationships https://www.wikihow.com/Get-a-Girl-to-Like-You-when-She-Has-No-Interest-in-Relationships https://www.wikihow.com/Get-a-Girl-to-Like-You-when-She-Has-No-Interest-in-Relationships
Approaching a Girl You Like Getting Her to Like You Asking Her on a Date